b'\n_START_ARTICLE_\nAdventsstjerne\n_START_PARAGRAPH_\nEn adventsstjerne er en stjerneformet pyntegjenstand i adventstiden. Tradisjonelt henges den opp f\xc3\xb8rste dag i advent som et symbol p\xc3\xa5 betlehemsstjernen. Den er ofte oransje med sju tagger. Adventsstjernen er som oftest opplyst innenfra av en lysp\xc3\xa6re eller lignende. Den tradisjonelle plasseringen er sentrert nesten \xc3\xb8verst i vinduet.\n_START_SECTION_\nHistorie\n_START_PARAGRAPH_\nAdventsstjernen har sitt opphav tilbake til 1880-tallets Herrnhut i Sachsen. Fabrikkproduksjon av adventsstjerner kom i gang tidlig p\xc3\xa5 1900-tallet. Adventsstjerner ble popul\xc3\xa6re i Norden i mellomkrigstiden.'